Á hverri önn er framkvæmt áfangamat sem veitir kennurum niðurstöður um stöðu sína og gefur nemendum tækifæri til að láta í ljós skoðunu sína á kennurum og kennslu í einstaka áföngum í skólanum . Er tilgangurinn matsins að kanna hvernig hafi tekist til með það að markmiði að bæta það sem betur mætti fara . Áfangamatið var framan af framkvæmt í gegnum SurveyMonkey en frá haustönn 2018 notast við Innu við framkvæmdina . Framkvæmd áfangamats er í höndum gæðastjóra . Niðurstöður áfangamats eru kynntar kennurum og skólameistara að áfangamati loknu og ræðir skólameistari niðurstöður við kennara eftir því sem tilefni er til . Einnig fer gæðaráð yfir heildarniðurstöður áfangamats hverrar annar og þær kynntar á starfsmannafundi í annarlok . Samkvæmt verklagsreglu sem verið er að innleiða varðandi áfangamat þá skal hver áfangi metinn að jafnaði á 18 – 24 mánaða fresti . Því getur þurft samanlagt fjórar annir til að fá meðaltal fyrir alla kennda áfanga í VA . Með notkun Innu við framkvæmd matsins frá hausti 2018 hafa þó allir áfangar farið mat á hverri önn . Eitt þeirra gæðamarkmiða sem sett hefur verið í VA er mælt í áfangamatinu og er það svohljóðandi : Að nemendur séu ánægðir með kennslu og aðstöðu til náms í skólanum . Mælikvarðarnir gagnvart þessu markmiði eru tveir : Á heildina litið er ég ánægð ( ur ) með kennsluna í áfanganum . Aðstaða til náms og kennslubúnaður ( t.d. kennslustofa , tæki og tól ) í áfanganum er viðunandi . Markmiðið er að 85% nemenda taki afstöðuna frekar sammála eða mjög sammála gagnvart þessum fullyrðingum . Þrjár útgáfur af áfangamati eru lagðar fyrir ; áfangamat fyrir staðnámsáfanga ( geta verið blanda af staðnámi og fjarnámi ) , áfangamat fyrir fjarnámsáfanga og áfangamat fyrir áfanga með fimm eða færri nemendum . Í síðast nefndu útgáfunni eru engar opnar spurningar lagðar fyrir til að koma í veg fyrir að hægt sé að rekja svör til einstakra nemenda .